Lydos apskritis (1566–1795)

Lydos apskritis (arba Lydos pavietas, ) – LDK administracinis-teritorinis vienetas dabartinėje Baltarusijos ir Lietuvos teritorijoje, į pietus nuo Vilniaus. Centras – Lyda. Apskritis apėmė dabartinės Baltarusijos teritorijas, kur šiuo metu yra Lydos, Varanavo ir Ščiutino rajonai. Taip pat apėmė Lietuvos pietinį pakraštį su Eišiškių seniūnija. Baltarusijoje jos apimtose srityse susiformavęs istorinis regionas vadinamas Lidčina ().

Istorija 

Apskritis sudaryta 1566 m., iki 1795 m. priklausė LDK Vilniaus vaivadijai. Didžiausi miesteliai – Astryna, Varanavas, Bielyčia, Benekainys, Vosyliškės, Dakūdava, Dambrava, Žaludkas, Žirmūnai, Žubalaitis, Iščelna, Lyda, Nočia, Naujadvaris, Arlia, Rodūnia, Ražanka, Sabackinė, Ščiutinas, Eišiškės.

Po ATR padalijimų 1795 m. integruota į Rusijos imperiją. Prie jos prijungus Eišiškių apskritį, suformuota to paties pavadinimo apskritis.

Administracinis suskirstymas 

Sudarymo metu priklausė Lydos valsčius, Naujadvario valsčius, Kaniavos valsčius, Rodūnios valsčius, Vosyliškių valsčius ir kiti.

Šaltiniai

Nuorodos 
 Łucjan Tatomir, Geografia ogólna i statystyka ziem dawnej Polski, Kraków 1868, s. 161.
 LDK administracinis žemėlapis XVIII a. Lyczkowski.net
 

1566